Sonic Syndicate

**Sonic Syndicate** on ruotsalainen vuonna 2002 perustettu yhtye, joka soittaa metalcorea. Yhtye toimi nimellä Fallen Angels vuosina 2002-2005.

Sonic Syndicate voitti vuonna 2005 Nuclear Blastin järjestämän kilpailun, jonka palkintona oli levytyssopimus kyseiseen levy-yhtiöön.

## Historia

### Eden Fire

Ennen Sonic Syndicatea veljekset Richard ja Roger sekä heidän serkkunsa Robin Sjunnesson soittivat heavy metal -yhtye Tunes of Silencessa, joka perustettiin 2000. Vuonna 2002 veljekset lopulta päättivät erota yhtyeestä keskittyäkseen muihin erilaisiin musiikin puoliin. Tämä johti Fallen Angelsin perustamiseen yhdessä Andreas Mårtenssonin, Magnus Svenssonin ja Kristoffer Backlundin kanssa vuonna 2002. He nauhoittivat kolme demoalbumia, Fall From Heaven, Black Lotus, ja Extinction ennen kuin tekivät sopimuksen Pivotal Rockordingsin kanssa 2005. Basisti Karin Axelsson korvasi Svenssonin 2004 ennen kuin yhtye muutti nimensä Sonic Syndicateksi ja julkaisi debyyttialbuminsa, Eden Firen.

Yhtye oli kiertueilla laajasti läpi Ruotsin tukeakseen Eden Fireä. Vuoden 2006 alussa, kiertueen aikana, rumpali Kristoffer Bäcklund jätti yhtyeen, hänet korvattiin John Bengtssonilla. 2006 myös yhtyeen kosketinsoittaja lopetti, ja toinen laulaja liittyi yhtyeeseen, Roland Johansson. Yhtye suoritti kiertueen loppuun ja alkoi tehdä uutta materiaalia maaliskuussa.

### Only Inhuman

Kesällä 2006 yhtye otti osaa Nuclear Blastin pitämään kisaan. He lähettivät kisaan Sonic Syndicate -nimisen demon, joka sisälsi alkutuotannon versioita kappaleista "Psychic Suicide", "None" (nykyään "Blue Eyed Fiend") ja "Callous". Yli 1500:sta osanottajasta Sonic Syndicate sijoittui kolmen parhaan joukkoon ja heille tarjottiin levytyssopimusta. Marraskuussa 2006 he astuivat sisään Black Lounge Studiohon ja äänittivät seuraavan albuminsa. Uusi albumi oli nimeltään Only Inhuman ja se julkaistiin toukokuussa 2007. Singlestä, Denied, tehtiin musiikkivideo.

### Love and Other Disasters

Vuonna 2008 yhtye alkoi äänittää kolmatta albumiansa Black Lounge Studiossa. Toukokuussa 2008, Sonic Syndicate palasi Pohjois-Amerikkaan lämmittelijänä Nightwishille. Love and Other Disasters julkaistiin syyskuussa 2008. Ensimmäinen singlestä, "Jack of Diamondsista", tehtiin musiikkivideo. Pian ensimmäisen singlen jälkeen tuli seuraava, "My Escape", josta tehtiin musiikkivideo kuin myös seuraavista singleistä "Power Shift" ja "Contradiction".

30. maaliskuuta Roland Johanssonin eroaminen vahvistettiin henkilökohtaisista syistä. Haku korvaajalle käynnistyi heti Rolandin pysyessä yhtyeessä elokuuhun asti. Roland kertoi haastattelussa syyksi eroamisellensa ahdistuneisuuden, jota hän tunsi yhtyeen kiertue-elämästä ja vähäisestä ajasta rakkaittensa kanssa. Hän kertoi myös, että hän ja In Flamesin Jesper Strömblad työstävät parhaillaan nimeämätöntä projektia. Ja alkavat äänittää albumia vuoden 2010 alussa. Hän kertoi myös soittavansa taas vanhassa yhtyeessään, Dodgessa.

### Burn This City

Sonic Syndicate ilmoitti elokuussa 2009, että brittiläinen laulaja Nathan James Biggs korvaa Roland Johanssonin. Yhtye julkaisi syyskuussa 2009 EP:n nimeltä Rebellion, joka sisälti kaksi uutta kappaletta, joissa Nathan lauloi. He kertoivat myös, että seuraava studioalbumi julkaistaan maaliskuussa 2010. 25. syyskuuta Sonic Syndicate julkaisi singlen nimeltä  "Burn This City" ja aloitti musiikkivideon kuvaamisen kappaleelle syyskuussa.

### We Rule the Night

26. päivä lokakuuta 2010 yhtyeen jäsenet ilmoittivat, että yhtyeen murinalaulaja, Richard Sjunnesson eroaa yhtyeestä. Muodollisesti asia on kirjoitettu yhtyeen sivuille näin: 
*"Today we're sorry to announce that Richard Sjunnesson will not be traveling with Sonic Syndicate on their upcoming tour and the band have issued this statement:*

*"Hello to all our fans! We can't wait to see you all on the We Rule the World tour! However we're sorry to announce that Richard will not be completing the remaining dates with us. He is taking a break for family and personal reasons.*

*Have no fear! We are still coming to rule the night and burn your city! In fact we are already working on the future and booking more shows! Standing in on harsh vocals will be our long time friend Christoffer Andersson, he's well rehearsed, more than qualified and ready to kick ass with us every night!"*

- Nathan, Roger, Robin, Karin and John"

Todellisuudessa Richard olisi halunnut jatkaa raskaamman musiikin tekemistä, jossa tämän veli, Roger oli samassa veneessä. Mutta ainoastaan Richard erosi yhtyeestä.
Vuoden 2010 albumin "We Rule The Night" miksausvaiheessa yhtyeen jäsenet eivät olleet paikalla, ja levy-yhtiö vaimensi huomattavasti Richardin lauluääntä, ja poisti useista kohdista tämän. Jatkuvan kuoppaamisen jälkeen Richard erosi yhtyeestä ja perusti veljensä, Rogerin, ja entisen Sonic Syndicaten jäsenen, Roland Johanssonin, kanssa The Unguidedin .

## Jäsenet
Yhtyeen jäsenet:
* Robin Sjunnesson (kitara, 2002-)
* Nathan James Biggs (laulu, 2009-)
* Michel Bärzén (bassokitara, 2015-)

## Diskografia

### Albumit
* *[[Eden Fire]]* (2005)
* *[[Only Inhuman]]* (2007)
** *Only Inhuman – Tour edition*, CD+DVD (2007)
** *Only Inhuman – Japan edition* (2007)
* *[[Love and Other Disasters]]* (2008)
** *Love and Other Disasters – Digipak*, CD+DVD (2008)
** *Love and Other Disasters – Japan edition*
** *Love and Other Disasters: The Rebellion Pack* (2009)
* *[[We Rule the Night]]* (2010)
* *[[Sonic Syndicate (albumi)|Sonic Syndicate]]* (2014)
* *[[Confessions (Sonic Syndicaten albumi)|Confessions]]* (2016)

### Singlet
* *Jailbreak*
* *Denied*
* *[[Enclave (single)|Enclave]]*
* *Jack Of Diamonds*
* *My Escape*
* *Power Shift* 
* *Contradiction*
* *Burn This City*
* *Rebellion In Nightmare Land*
* *Revolution, Baby*
* *My Own Life*
* *Heart of Eve* (ei albumi single)
* *Turn It Up*

### Demoalbumit
* *Black Lotus* (2003)
* *Fall from Heaven* (2003)
* *Extinction* (2004)
* *Sonic Syndicate* (2006)

### Musiikkivideot
* Soulstone Splinter
* Denied
* Enclave
* Jack Of Diamonds
* My Escape
* Power Shift
* Contradiction
* Burn This City
* Revolution, Baby
* My Own Life
* Turn It Up

## Muuta
"Freeman" on julkaisematon kappale Sonic Syndicatelta, joka on albumin "Love and Other Disaster" niin sanottu 14. kappale.
Kappaletta ei ole julkaistu, koska ideana oli, että fanit saavat vielä kuulla "yllätyksenä" viimeisen kappaleen Roland Johanssonin kanssa, sitten kun tämä kappale julkaistaisiin heidän tulevalla levyllään. Kappale on jo levinnyt Internetiin, esimerkiksi YouTube-videopalveluun.

## Lähteet

## Aiheesta muualla
*  Sonic Syndicaten viralliset kotisivut 
* 
*